b"\n_START_ARTICLE_\nIlla Pepys\n_START_PARAGRAPH_\nL'illa Pepys, anomenada tamb\xc3\xa9 Pepina, \xc3\xa9s una illa fantasma, situada a unes 230 milles n\xc3\xa0utiques al nord de les illes Malvines. Va ser citada per primera vegada pel pirata brit\xc3\xa0nic Ambrose Cowley en 1684, que la va batejar en honor a Samuel Pepys, secretari de l'Almirallat i la va ubicar a les coordenades (54\xc2\xb0\xc2\xa015\xe2\x80\xb2\xc2\xa000\xe2\x80\xb3\xc2\xa0S, 36\xc2\xb0\xc2\xa045\xe2\x80\xb2\xc2\xa000\xe2\x80\xb3\xc2\xa0O)._NEWLINE_Alguns estudiosos suggereixen que Cowley hauria conf\xc3\xb3s la posici\xc3\xb3 de l'arxip\xc3\xa8lag de les Malvines, que ja figurava almenys en cartes d'origen holand\xc3\xa8s: els escrits d'alguns observadors del viatge, com els del distingit navegant angl\xc3\xa8s William Dampier, sembla que porten a aquesta conclusi\xc3\xb3. El nom tamb\xc3\xa9 va ser aplicat err\xc3\xb2niament a les illes Ge\xc3\xb2rgia del Sud. Una altra possibilitat \xc3\xa9s que tal illa fantasma fos un miratge o l'albirament a lluny d'un dels gegantins icebergs que es desprenen de l'Ant\xc3\xa0rtida._NEWLINE_Diverses expedicions van intentar ubicar les illes durant el segle XVIII. Alguns, com John Byron, van tornar a confondre-les amb les Malvines, mentre Louis Antoine de Bougainville, George Anson i el capit\xc3\xa0 James Cook van continuar buscant-fins a la d\xc3\xa8cada del 1780."